b'\n_START_ARTICLE_\nBorb\xc3\xa1la Vajda\n_START_SECTION_\nOriginea\n_START_PARAGRAPH_\nTat\xc4\x83l ei, Gyula Vajda, n\xc4\x83scut la Belin (B\xc3\xb6l\xc3\xb6n), pe atunci \xc3\xaen jude\xc8\x9bul Trei Scaune, a fost trimis \xc3\xaen anul 1955 pentru continuarea studiilor de agronomie \xc3\xaen China. \xc3\x8en Hangzhou s-a c\xc4\x83s\xc4\x83torit cu Hu Mun Huan, coleg\xc4\x83 de studii la facultatea de filologie chinez\xc4\x83. Domni\xc8\x99oara Hu emigrase din Malaezia \xc3\xaen China, deoarece fusese urm\xc4\x83rit\xc4\x83 de autorit\xc4\x83\xc8\x9bile malaeziene ca urmare a faptului c\xc4\x83 f\xc4\x83cea parte din mi\xc8\x99carea care reclama \xc3\xaenv\xc4\x83\xc8\x9b\xc4\x83m\xc3\xa2nt universitar \xc3\xaen limba matern\xc4\x83 pentru minoritatea chinez\xc4\x83 ce reprezenta 30% din popula\xc8\x9bia \xc8\x9b\xc4\x83rii. Tat\xc4\x83l ei, r\xc4\x83mas \xc3\xaen Malaezia s-a opus ini\xc8\x9bia rela\xc8\x9biei fiicei sale cu un european, dar \xc3\xaen cele din urm\xc4\x83 a fost de acord cu c\xc4\x83s\xc4\x83toria. Din aceast\xc4\x83 c\xc4\x83snicie a rezultat fiica Borb\xc3\xa1la. Aceasta a fost \xc3\xaenregistrat\xc4\x83 de autorit\xc4\x83\xc8\x9bile chineze sub numele de Wan Biri, din cauza transliter\xc4\x83rii dificile a numelui Vajda (Vod\xc4\x83-Voevod) \xc8\x99i a prenumelui Borb\xc3\xa1la (Barbara) \xc3\xaen limba chinez\xc4\x83._NEWLINE_Borb\xc3\xa1la a \xc3\xaenceput gr\xc4\x83dini\xc8\x9ba \xc3\xaen China. Dup\xc4\x83 terminarea studiilor p\xc4\x83rin\xc8\x9bii s-au \xc3\xaentors \xc3\xaen Rom\xc3\xa2nia, lucr\xc3\xa2nd in diferite gospod\xc4\x83rii de stat \xc3\xaen B\xc4\x83r\xc4\x83gan. Neav\xc3\xaend locuin\xc8\x9b\xc4\x83, tinerii au l\xc4\x83sat-o pe Borb\xc3\xa1la \xc3\xaen grija bunicului \xc8\x99i a rudelor, astfel ea a \xc3\xaenceput \xc8\x99coala \xc3\xaen Belin, Covasna. A doua fiic\xc4\x83, Emese, s-a n\xc4\x83scut la Br\xc4\x83ila \xc8\x99i prin c\xc4\x83s\xc4\x83torie s-a stabilit la Tokio._NEWLINE_Dup\xc4\x83 un timp Gyula Vajda a devenit redactorul \xc8\x99ef al revistei de limba chinez\xc4\x83 de la Bucure\xc8\x99ti, iar so\xc8\x9bia lui executa experimente de cultivarea orezului la Olteni\xc8\x9ba. Aici a trecut Borb\xc3\xa1la examenul de bacalaureat, dup\xc4\x83 care a ob\xc8\x9binut diploma de geofizician la Bucure\xc8\x99ti._NEWLINE_Tat\xc4\x83l doamnei Borb\xc3\xa1la Vajda este de religie unitarian\xc4\x83, iar mama ei este budhist-taoist\xc4\x83, de aceea sub semnul p\xc4\x83cii \xc8\x99i toleran\xc8\x9bei \xc3\xaen familie, la na\xc8\x99terea fetei ei au decis ca ajuns\xc4\x83 la maturitate, s\xc4\x83-\xc8\x99i aleag\xc4\x83 singur\xc4\x83 religia. Aceasta a ales religia reformat\xc4\x83, \xc8\x99i a fost botezat\xc4\x83 \xc3\xaen 2003 la Biserica Calvineum din Bucure\xc8\x99ti.\n_START_SECTION_\nStudii\n_START_PARAGRAPH_\n\xc3\x8entre 1977-1982 a urmat cursurile Facult\xc4\x83\xc8\x9bii de Geologie-Geografie din cadrul Universit\xc4\x83\xc8\x9bii Bucure\xc8\x99ti, specializarea Inginerie Geologic\xc4\x83 \xc8\x99i Geofizic\xc4\x83.\n_START_SECTION_\nActivitatea profesional\xc4\x83\n_START_PARAGRAPH_\nPe parcursul vie\xc8\x9bii a lucrat \xc8\x99i \xc3\xaen jude\xc8\x9bul Harghita. Lucrarea ei de diplom\xc4\x83 a avut ca tem\xc4\x83 apele termale din zona Miercurea Ciuc._NEWLINE_P\xc3\xa2n\xc4\x83 \xc3\xaen 1999 a lucrat ca cercet\xc4\x83tor la Centrul de Metale Rare, iar c\xc3\xa2nd \xc3\xaentreprinderea a ajuns \xc3\xaen pericol de faliment, a fondat o firm\xc4\x83 proprie de programare \xc8\x99i prelucrare de date.\n_START_SECTION_\nFamilia\n_START_PARAGRAPH_\nBorb\xc3\xa1la Vajda este mama a doi b\xc4\x83ie\xc8\x9bi, Zsombor \xc8\x99i Gyula.'